Supersel itu apa sih? Jelaskan dalam bahasa melayu ya

Supersel ialah ribut petir dicirikan oleh kehadiran 'mesocyclone': iaitu penaikan udara panas secara berputar. Atas sebab ini, ribut ini kadang-kadang dirujuk sebagai ribut petir berputar. Daripada empat klasifikasi ribut petir (supersel, baris badai, berbilang sel, dan sel tunggal), supersel adalah kategori ribut petir yang sangat jarang-jarang berlaku dan juga yang paling teruk. Supersel sering terpencil dari ribut petir lain, dan boleh menguasai cuaca tempatan sehingga  jauhnya. Mereka cenderung bertahan selama 2-4 jam.

Supersel sering dimasukkan ke dalam tiga jenis klasifikasi: klasik, berkerpasan rendah (LP), dan berkerpasan tinggi (HP). Supersel LP biasanya dijumpai di iklim yang lebih gersang, seperti dataran tinggi Amerika Syarikat, dan supersel HP paling sering dijumpai di iklim lembap. Supersel boleh berlaku di mana-mana di dunia di bawah keadaan cuaca yang sudah ada sebelum ini, tetapi mereka paling biasa di Great Plains di Amerika Syarikat di kawasan yang dikenali sebagai Lorong Puting Beliung (Tornado Alley) dan di Koridor Puting Beliung yang meliputi Argentina, Uruguay dan selatan Brazil.